**From:** Rostás Julia <rostas.julia@uvaterv.hu>
**Sent:** Tuesday, August 13, 2024 3:54 PM
**To:** Csendes Mónika (KKÖH) <titkarsag@kisber.hu>
**Cc:** Kangyerka Ádám <kangyerka.adam@uvaterv.hu>; Szemenyei Tamás <szemenyei.tamas@uvaterv.hu>; Gáspár Bernadett <gaspar.bernadett@uvaterv.hu>
**Subject:** M200 autóút I. szakasz - Településrendezési eszközök módosítása iránti kérelem

**Tisztelt Polgármester Úr!**

Az „**M200 autóút (korábban M81) tervezése az M1 autópálya (Komárom térsége) – és M8 gyorsforgalmi út (Sárbogárd térsége) között**” tárgyú projekt tervezési feladatait az **MKIF Zrt.** (2040 Budaörs, Akron u. 2.) és **MKIF Sextus Zrt.** (2040 Budaörs, Akron u. 2.) megbízásából a **Kontúr Csoport Kft.** (1146 Budapest, Hungária körút 162-168.) látja el, melynek alvállalkozójaként az **UVATERV Zrt.** (1146 Budapest, Hermina út 17.) készíti az „**M200 autóút 0+000 km sz. (M1 autópálya csomópontot beleértve) - 63+100 km sz. (8-801 úti csomópontot beleértve) szakaszának tervezési feladatai, M200 I. szakasz**” tárgyú szerződés szerinti útszakasz terveit.

A 345/2012. (XII. 6.) Korm. rendelet 1. melléklet 1.1.70.pontja alapján "*Az M200 Komárom – Kisigmánd (M1 autópálya) – Kisbér – Székesfehérvár (M7 autópálya) – Sárbogárd (M8 gyorsforgalmi út) között gyorsforgalmi út megvalósítása"* nemzetgazdasági szempontból kiemelt beruházás.

A tervezési feladat a tárgyi szakasz tanulmány és engedélyezési tervének elkészítése a NIF Zrt. megbízásából korábban elkészült és környezetvédelmi engedéllyel rendelkező tanulmányterv szerinti nyomvonal korszerűségi felülvizsgálatával.

A Megrendelő és a Tervező között megkötött Tervezési Szerződéses Megállapodás szerint abban az esetben, ha a települések érvényben lévő településrendezési tervei nem egyeznek a tervezési feladat tartalmával, a Tervezőnek gondoskodnia kell az érvényben lévő rendezési tervek szükség szerinti módosításáról a tervezett M200 autóút és kapcsolódó létesítményekkel összefüggésben, valamint az ezzel kapcsolatos költségek viseléséről.

A Tervező előzetes vizsgálatában megállapította, hogy a tervezett létesítmények megvalósításához az érvényben lévő településrendezési eszközök módosítása szükséges. Mellékelten küldöm az **M200 autóút I. szakasz** aktuális áttekintő helyszínrajzát *(1.sz. melléklet)*.

A településrendezési eszközök módosítását az épített környezet alakításáról és védelméről szóló 1997. évi LVXIII. törvény 30/A.§ szerint háromoldalú településrendezési szerződés *(2.sz. melléklet)* megkötésével tervezzük megvalósítani, melynek kapcsán a településtervezési feladatok ellátására árajánlatot kér az UVATERV Zrt. a kiválasztott szaktervezőktől.

**A fentiek alapján kérjük a tisztelt Polgármester urat, hogy kérelmünket szíveskedjen a következő Képviselő-testületi ülésre előterjeszteni és kérjük, hogy a településrendezési eszközök eseti módosítását tárgyi beruházás sikeres megvalósítása érdekében támogassa.**

**Kérjük, hogy a válaszukat lehetőség szerint 2024. augusztus 31-ig elektronikus úton is küldjék meg az** **uvaterv@uvaterv.hu** **e-mail címre.**

Üdvözlettel:

**GÉCZYNÉ ROSTÁS Júlia**
projekt asszisztens

**UVATERV  ZRT.**
PROJEKTVEZETŐI IRODA
1146 Budapest, Hermina út 17. "A" épület 11. em.

telefon: +36 (30) 713-4204

mail:  rostas.julia@uvaterv.hu

web:  [www.uvaterv.hu](http://www.uvaterv.hu/)